Source: https://elearning.easygenerator.com/public/19688-Korruptsiooniriskid-riigi--ja-KOV-osalusega-ettev%C3%B5tetes-2016/
Timestamp: 2019-02-17 18:26:32+00:00

Document:
easygenerator | Korruptsiooniriskid riigi- ja KOV osalusega ettevõtetes (2016)
Korruptsiooniriskid riigi- ja KOV osalusega ettevõtetes (2016)
Õppevahendi loomise eesmärk on vähendada korruptsiooniriske riigi ja kohaliku omavalitsuse osalusega äriühingutes ja sihtasutustes. Õppevahend on riigi ja kohalike omavalitsuste ettevõtete juht- ja kontrollorganite liikmetele, kes täidavad avalikku ülesannet ja kelle tegevuses on seetõttu suuremad korruptsiooniriskid .
Anda teadmisi korruptsiooni mõistest, vormidest ja seadustest.
Ennetada korruptsiooniohtlike olukordade tekkimist.
Täiendada teadmisi korruptsiooniennetusmeetmetest.
Suurendada avalikkuse usaldust riigi ja kohaliku omavalituse ettevõtete vastu.
Õppevahendit saavad kasutada kõik huvilised. Õppevahendi osade taasesitamine on lubatud eeldusel, et lisatud on viide õppevahendile.
Sissejuhatav informatsioon
Õppevahendit saab kasutada nii individuaalõppes kui grupikoolitustel.
Programmi individuaalne läbimine võtab aega ligikaudu tunni.
Iga teema all on kõige olulisem info: õigusaktid, seletused ja selgitused ning ülesanded, mis aitavad teadmisi kinnistada.
Osade teemade juures on lingid lisainfot pakkuvatele veebilehekülgedele. Osad viidatud veebilehed on inglise keeles.
Grupikoolitusel saab informatiivseid lehekülgi kasutada teema esitluseks ning juhtumeid grupiaruteludes.
Programmi saab läbida osadena.
Millised on ettevõtte juhatuse liikme valikud?
Korruptsioonialastest teadmistest ei ole kasu teoorias. Teadmistel on väärtus, kui neid kasutatakse praktikas. Seepärast alustame juhtumiga.
Juhtumis edasiliikumiseks kliki lausel all vasakul.
Kuidas on korruptsioon seotud avalike ettevõtetega?
"Korruptsioon" kõlab hirmutavalt. Küsitakse, et kui ma pean korruptsioonist mõtlema, kas ma siis olen korruptant? Sageli tekib korruptsiooniohtlik olukord kas teadmatusest või hoolimatusest.
Olukord, kus võimu või positsiooni omaval inimesel on isiklikud huvid, mis mõjutavad või näivad mõjutavat tema sõltumatut ja ausat tegutsemist, võib viia huvide konfliktini.
Avalikus sektoris on avalike ettevõtete omanikuks riik või kohalik omavalitsus. Omanikuhuvi on avalik huvi, kuid selle kaitsmine on palju keerukam. Küsimus on selles, kas "lasta mõisa köiel lohiseda" või teadvustatakse oma vastutust avaliku huvi edendamisel. Isikliku huvi eelistamine avaliku huvi arvelt võib tekitada korruptsiooniohtliku olukorra.
Riigi äriühingute omanduses on ligemale veerand kogu avaliku sektori varast!
Mida ütleb äriseadustik?
§ 146. Asutajate, juhatuse ja nõukogu liikmete vastutus osaühingu asutamisel
(1) Osaühingu asutajad ning juhatuse ja nõukogu liikmed vastutavad solidaarselt osaühingu asutamisel valeandmete või puudulike andmete esitamisega või sissemaksete või asutamiskulude ebaõige hindamisega või rahapesu ja terrorismi rahastamise tõkestamise seaduse § 4 1. lõikes nimetatud varaga sissemaksete tegemisega või muude kohustuste rikkumisega osaühingule tekkinud kahju eest, kui asutaja või juhatuse või nõukogu liige ei tõenda, et ta kahju tekitanud asjaolu ei teadnud ega pidanudki teadma.
§ 187. Juhatuse liikmete vastutus
(2) Juhatuse liikmed, kes on oma kohustuste rikkumisega tekitanud kahju osaühingule, vastutavad tekitatud kahju hüvitamise eest solidaarselt. Juhatuse liige vabaneb vastutusest, kui ta tõendab, et on oma kohustusi täitnud korraliku ettevõtja hoolsusega.
Järgnev skeem aitab selgitada, kus riigi ja KOV ettevõtted riigipuus asuvad.
Riigipuu näitab, et riigi ja kohaliku omavalitsuse osalusega ettevõtted on osa avalikust sektorist.
Iga avaliku sektori organisatsiooni põhiprintsiip peaks olema korruptsioonivaba toimimine. Arvestades avaliku sektori organisatsioonide mitmekesisust ei ole mõistlik ette kirjutada, mida teha korruptsiooni ennetamiseks igas üksikus organisatsioonis. Seetõttu on vastutus antud organisatsioonidele:
Korruptsioonivastane seadus §3 lg3
Millal peaks olukorda kriitiliselt analüüsima?
Sageli on keeruline otsustada, millised juhtumid on nö "probleemsed".
Neli lihtsat küsimust
Kas kõik osapooled on tegutsenud läbipaistvalt, ilma varjamise või salatsemiseta? (salatseja test)
Kas oled valmis lähedastele antud juhtumist kõik ära rääkima? (ema test)
Kas oled valmis, et olukorda kajastatakse meedias? (meedia test)
Kas antud juhtum toob organisatsioonile tunnustust? (turundustest)
Kui vastus mõnele küsimusele on EI, tuleb korruptsiooniriskide hindamiseks olukorda kriitiliselt analüüsida.
KOV - kohalik omavalitsus
KVS - korruptsioonivastane seadus
KarS - karistusseadustik
UN - Ühinenud Rahvaste Organisatsioon
OECD - Majanduskoostöö ja Arengu Organisatsioon
CoE - Euroopa Nõukogu
Materjali loomisele aitasid kaasa justiitsministeerium, Riigiprokuratuur, Lääne Ringkonnaprokuratuur, Politsei- ja Piirivalveameti keskkriminaalpolitsei korruptsioonikuritegude büroo, MTÜ Korruptsioonivaba Eesti, Erkki Raasuke ja Raul Parusk.
Korruptsiooni üldine definitsioon
Korruptsioonil puudub üheselt kokkulepitud juriidiline definitsioon. Põhjuseks on asjaolu, et arusaam sellest, milliseid tegusid ja mis valdkondades tuleks taunida, muutub pidevalt koos ühiskonnaga. Kõik korruptsiooni käsitlused kannavad ühte mõtet: korruptiivne on selline tegutsemine, kus kuritarvitatakse tänu ametile või positsioonile saadud võimu isiklikuks hüveks. (vaata lisaks Transparency International, inglise keeles)
Avaliku sektori korruptsioon takistab avalike teenuste efektiivset kättesaadavust, vähendab avalike asutuste usaldusväärsust ja suurendab avalike vahendite kulutusi. (vaata lisaks OECD ingl.k.)
Asi ei ole ainult EETIKAS.
Hinnanguliselt on kulutused korruptsioonile enam kui 5% maailmamajanduse SKPst, mis on ligikaudu 2,6 triljonit US dollarit (Maailma Majandusfoorumi andmed).
Maailmapanga andmetel makstakse igal aastal üle 1 triljoni US dollari altkäemaksudeks.
Korruptsiooni lai/ sotsioloogiline käsitlus
Lai käsitlus määratleb korruptsioonina igasugust rikutud (ld. corruptio) tegu, mis ei ole kooskõlas ametile esitatavate ootustega.
Korruptsiooni kitsas/ juriidiline käsitlus
Kitsas käsitlus määratleb korruptsiooni konkreetse maa juriidilises raamistikus. Eri riikides kehtivad erinevad seadused, mis võivad korruptsioonikuritegusid erinevalt käsitleda.
Eestis kehtib korruptsioonivastane seadus, mis reguleerib korruptsiooni ennetamist, selle õiguslikku alust ning vastutust. Korruptsiooni kuriteod ning karistused on toodud karistusseadustiku eriosas.
Ärikorruptsioon ja rahvusvaheline äri
Korruptsioon tähendab oma võimu või positsiooni ärakasutamist isiklikuks otstarbeks, sõltumata sellest, millises sektoris see vastav inimene tegutseb. Kui korruptiivsed teod või otsused tehakse ärimaailmas, on see ärikorruptsioon.
Ärikorruptsiooni näiteks on olukord, kus hulgimüügiettevõte pakub jaekaubandusettevõtte esindajale altkäemak­su selle eest, et selle hulgimüügiettevõtte kaup oleks müügilettidel pare­matel müügikohtadel.
Ärikorruptsiooni kohta vaata pikemalt allolevast skeemist ja korruptsiooniveebist.
Rahvusvahelise äri puhul on oluline teada ja tegutseda kooskõlas rahvusvaheliste normidega. Eesti on ühinenud OECD rahvusvahelistes äritehingutes välisriigi ametisikutele altkäemaksu andmise vastu võitlemise konventsiooniga (OECD konvensioon, ingl.k.).
Ei ole vahet, millises riigis eesti ettevõtja pakub või võtab altkäemaksu, et Eesti seaduste järgi uurimist alustada ja vajadusel karistada.
KarS § 7 lg 2
Eesti karistusseadus kehtib väljaspool Eesti territooriumi toimepandud pistise või altkäemaksu andmise, võtmise või vahendamise või mõjuvõimuga kauplemise kohta, kui selle teo on toime pannud või selles on osalenud Eesti kodanik, Eesti ametiisik või Eestis registreeritud juriidiline isik, samuti Eestis kinnipeetud välismaalane, keda ei anta välja.
Suur/ poliitiline korruptsioon
Suure korruptsioonina määratletakse kõrgemate ametikohtade võimu väärkasutamist väheste hüvanguks paljude arvelt.
Poliitiline korruptsioon on olukord, kus poliitilised otsustajad manipuleerivad ressursside ja finantside jagamisel poliitikate, institutsioonide ja protseduurireeglitega, et kindlustada enda võim, staatus ja heaolu. Näiteks:
parlament teeb otsuseid väikese huvigrupi hüvanguks, kes on parteisid toetanud
minister annab välja määruse teatud ettevõtetele, mille omanikeringi kuuluvad erakonnakaaslased, eelisolukorra loomiseks
KOV volikogu liige suunab teenuste tellimusi endaga seotud ettevõtetetesse
Väike/ tänavakorruptsioon
Tänavakorruptsioon on inimesele usaldatud võimu väärkasutamine igapäevases asjaajamises kodanikega, kes taotlevad mingit avalikku hüve. Näiteks:
altkäemaks lasteaia juhatajale lasteaiakoha saamiseks
meelehea ametnikule vajaliku loa saamise kiirendamiseks
eksamineerija võtab altkäemaksu juhilubade taot­lejailt
altkäemaksu eest lubab ehitusjärelvalve soodsat suhtumist ehitajasse
Millise korruptsiooniga on tegu?
Tänavakorruptsioon on, kui
lasteaia juhataja võtab lasteaeda vastu lapse, kelle vanem ehitab lasteaeda raamaturiiulid
Rahvusvaheline korruptsioon on, kui
rahvusvaheline firma maksab presidendi tütrele altkäemaksu, et sillutada sisenemist riigi turule
poliitik määrab riigi suurettevõtte nõukokku erakonnale lojaalsed inimesed, et saavutada erakonna kontroll nõukogu töö ja rahavoogude üle
ÜRO ülevaade korruptsiooniprobleemist (inglise keeles)
Avalik ülesanne ja ametiisik
Mis on avalik ülesanne?
Avaliku ülesande määratlust seadustes ei ole, kuigi korruptsioonivastases seaduses on seda nimetatud üle 20 korra.
Avalikud ülesanded on vahetult seadusega või seaduse alusel riigile, kohalikule omavalitsusele või muule avalik-õiguslikule juriidilisele isikule pandud ülesanded, kus tingimata ei pea olema tegu täidesaatva võimu volituste kasutamisega. Riigikohtu (3-3-4-1-10) hinnangul on tegemist muuhulgas ülesandega, mis on tuletatav tõlgendamise teel.
Avalik ülesanne võib olla järgmiste teenuste pakkumine:
Avaliku ülesande täitmisega on tegu ka siis, kui pädev asutus on eraõiguslikule isikule õigusakti või lepinguga andnud volituse või pannud kohustuse osutada avalikes huvides sellist teenust, mille toimimise eest vastutab seaduse järgi lõppkokkuvõttes riik või mõni muu avalik-õiguslik juriidiline isik (Riigikohus 3-1-1-98-15).
Avaliku teenuse osutamise kohustuse võib ametiasutus panna teenust pakkuvale üksusele, näiteks:
lennundus-, raudtee- ja maanteveo ettevõtjatele
energiatootjatele
ühisveevärgi-ja kanalisatsiooniteenuse pakkujatele
teede koristajatele.
Avaliku ülesande olemus ei muutu sellest, et seda ülesannet täidab eraõiguslik isik. Avalikku ülesannet tuleb täita ausalt ja erapooletult.
Avalike ettevõtete avalik ülesanne
Avalik ettevõtja on konkurentsiseaduse § 31 lg 31 kohaselt ettevõtja, kelle üle riigil, kohaliku omavalitsuse üksusel või avalik-õiguslikul juriidilisel isikul on otseselt või kaudselt valitsev mõju omandiõiguse või finantsosaluse kaudu, isiku suhtes kehtivate õigusaktide alusel või muul viisil.
Riigikohus on väljendanud seisukohta, et riigi osaluse valitsemine saab toimuda üksnes avalikes huvides!
Riigivara valitsemine riigi äriühingutes ja sihtasutustes on avalik ülesanne!
Kas tegemist on avaliku ülesandega?
Riigi maanteede korrashoid
Toidukaupade kättesaadavuse tagamine
Energiavarustuse tagamine läbi siseriikliku ja ülepiirilise energiataristu haldamise ja arendamise
Tehnoloogia võimaluste kättesaadavuse tagamine
Hasartmängupoliitika elluviimine
Lihtsustatult öeldes, kui riik või kohalik omavalitsus on andnud inimesele ülesande tegutseda meie kõigi huvides, on see avalik ülesanne. Avalikuks ülesandeks võib olla riigi poliitika kujundamine mingis valdkonnas (minister), riigivara valitsemine ja sellest riigile tulu teenimine (äriühingu juhatus), kohaliku omavalitsuse hooldekodu pidamine (hooldekodu juht) või valla sotsiaalprobleemidega tegelemine (valla sotsiaaltöötaja).
Avalike ülesannete täitmiseks on inimesel ametiseisund ehk õigustus avalikes huvides teha teiste inimeste suhtes siduvaid otsuseid või toiminguid, näiteks sõlmida lepinguid või rakendada sanktsioone. Ametiseisundiga inimesi nimetatakse ametiisikuteks.
Ametiisikuks olemine tuleneb ametiseisundist, mitte vastupidi!
See, mis juhul inimene omandab ametiseisundi, võib tuleneda nii seadusest, asutuse siseaktist kui ka kokkulepitud tegelikust töökorraldusest.
Kui inimene ei tee otsust ainuisikuliselt, vaid osaleb otsustavas kogus või otsuse tegemise erinevates etappides või suunab otsuse tegemist sisuliselt (näiteks läbi oma alluvate), on tal ikkagi otsuse tegemise pädevus ja seeläbi ka vastutus.
Pane tähele! Selle üle, kas üksikjuhtumis on inimene ametiisik, annab lõpliku hinnangu kohus. Parim viis uurimise ja kohtumenetluse vältimiseks on eeldada, et ollakse ametiisik.
Üldjuhul on kõik riigi või kohaliku omavalitsuse ettevõtete juht- ja kontrollorgani liikmed ametiiskud!
Vaata lisa korruptsiooniveebist.
Ametiseisund (KVS §2 lg 2)
1) teha otsus, sealhulgas osaleda selle tegemises või selle sisulises suunamises.
Otsus on teise isiku, sealhulgas avalikku ülesannet täitva asutuse õiguse või kohustuse tekitamisele, muutmisele või lõpetamisele suunatud otsustus, millega reguleeritakse üksikjuhtumit või piiritlemata arvu juhtusid, sealhulgas õiguse üldakt, haldusakt haldusmenetluse seaduse tähenduses, kohtulahend, samuti asutuse siseakt
2) teha toiming, sealhulgas osaleda selles või selle sisulises suunamises.
Toiming on teisele isikule, sealhulgas avalikku ülesannet täitvale asutusele õiguslikku või vältimatut faktilist tagajärge põhjustav tegevus, mis ei ole otsuse tegemine. Toiming võib seisneda ka menetlustoimingu tegemises, tegevusetuses või viivituses.
Ametiseisund on pädevus (õigust või kohustus) avaliku ülesande täitmisel teha teist isikut mõjutav otsus või toiming või osaleda selle tegemises.
Riigikohus on leidnud, et ametiseisundi saamiseks piisab, kui isik on faktiliselt asunud täitma ametiisiku kohustusi, sõltumata sellest, kas tema ametialased kohustused on välja toodud eraldi töölepingu lisana.
Isikule karistusõiguslikus mõttes ametiseisundi omistamine lähtub nii isiku ametikohast ja -juhendist kui ka tema tegelikust rollist otsuste kujundamisel ja vastuvõtmisel ametiasutuses.
Mis tingimustel võib inimene olla ametiisik?
Millised piirangud ametiisikule kehtivad (KVS)?
Pane tähele! Korruptiivse tulu kõige tavapärasem vorm on altkäemaks. Keelatud ei ole üksnes altkäemaksu võtmine, vaid ka vahendamine ja andmine!
Mida ei tohi (toimingupiirangud):
Ametiisikul võib olla oma ettevõte või MTÜ, ta võib osaleda spordiklubi töös või rahvatantsuringis. Oluline on vältida olukordi, kus ametiisikuna tekib võimalus teha otsuseid MTÜ või spordiklubi kasuks.
Kui inimene rikub aususe kohustust (KarS järgi).
paneb toime kelmuse
omastab avalikku vara
Kes on ametiisikuga seotud isikud?
Skeemis on toodud sugulased ja hõimlased, kes on seaduse järgi seotud isikud.
Mida teha huvidega?
Kõigil inimestel on huvid.
Inimesed täidavad elu jooksul väga paljusid erinevaid rolle ja erinevates rollides on meil erinevad huvid.
Äriühingu omanikul on huvi, et ta äri toodaks kasumit.
Linna või valla elanikul on huvi, et avalik teenus (haridus, arstiabi, lastehoid) oleks kättesaadav.
Lapsevanemal on huvi, et lapsel läheks koolis hästi.
Arstil on huvi, et patsient saaks terveks.
Huvide omamine ei tähenda, et see tooks tingimata kaasa konflikti eri huvide vahel.
Huvide konfliktis eristatakse avalikke ja erahuvisid.
Avalikud huvid
on seotud inimeste tööalaste kohustustega edendada ühiskonna või tööandja eesmärke.
Erahuvid
on inimese isiklikud huvid, mis on seotud tema enda või tema lähedaste inimeste isiklike eesmärkidega.
tekib olukorras, kui otsuste tegemisel lähtutakse erahuvist, kuigi professionaalne või tööalane roll nõuaks otsustamist, kus kõiki koheldakse võrdselt või kellelegi, sealhulgas ka iseendale ei looda eelistingimusi.
Avaliku hüve seisukohast on oluline kõigi osapoolte võrdne kohtlemine.
Pane tähele! Huvide konflikti puhul käsitletakse seotud isikuid laiemalt kui seaduses. Eeliste loomises mingile endaga seotud grupile või konkreetsele inimesele võib olla huvide konflikt.
Näiteks eelistatakse hankes head sõpra, kellega koos käiakse sportimas.
Näiteks eelistatakse kontoritarvete ostmisel klassikaaslase firmat, kuna klassi kokkutulekul kurtis ta oma firma kehva käekäiku.
Huvide konflikt võib tekkida kõigis ühiskonna sektorites, nii avalikus sektoris, meedias, teaduses, äris kui mittetulundussektoris.
2013. aasta Eurobaromeetri uuring näitas, et 54% Euroopa Liidu riikide ettevõtteid tajusid huvide konflikti laialdast mõju hangete läbiviimise protseduurides.
on konflikti isiku ametikohustuste ja erahuvide vahel, kus erahuvid mõjutavad ametikohustuste ausat täitmist.
on, kui ühe inimese erinevad rollid on vastuolus.
Rollikonflikti näiteks on olukord, kus valdkonna spetsialist on saanud ettevõtte juhiks ja ta eraldab oma valdkonna arendamiseks rohkem ressursse.
Vaata lisaks Euroopa Komisjoni õiguslikku analüüsi huvide konfliktist (ingl.k.)
Kas tegemist on huvide konfliktiga?
Juhatuse liikmele pakutakse ettevõtte lepingulise reisiteenuse pakkuja poolt perereisi 25% soodsamalt
Ettevõtte juht vallandab töötaja, kellega tal oli isiklik suhe, kuid see lõppes
Ettevõte plaanib tehasele uut sisseseadet ning juhatuse liige külastab tootmisettevõtet, kes sisseseade ehitab
Ettevõtte nõukogus arutatakse riigihanke tingimusi. Nõukogu liige esitab oma erafirma pakkumuse riigiettevõtte hankele
Ametnik aitab kiirendada naabrimehe ehitusloa menetlemist, kuna naabrimees võttis suusareisile kaasa tema lapse
Ettevõtte juhi endise klassivenna osalusega firma osaleb hankel
Ettevõttele saadetakse tasuta tutvumispakett kahele uude spa-hotelli. Juhatus otsustab selle anda juhatuse liikmele, kellel on neli last
Auditi komitee liige soovitab auditi läbiviimiseks endaga seotud pakkujat
Äriühingu nõukogu liige soovitab sponsorkorras toetada enda juhitavat mittetulundusühingut
Sihtasutuse juhatuse liige avaldab arvamust naabrimehest pakkuja kohta
Sihtasutuse juhatuse liige sõlmib kõrge ametiisiku firmaga lepingu soodustingimustel. Ametiisik on tema endine töökaaslane
Huvide avaldamine
Huvide konflikti ennetamiseks on ametiisikul huvide avaldamise kohustus.
KVS § 12. Huvide avaldamise kohustus
Huvide deklaratsiooni peavad esitama
Avaliku sektori huvide konflikti käsiraamat
OECD käsiraamat huvide konflikti käsitlemisest avalikus sektoris on tõlgitud eesti keelde. Raamatu veebiversiooni leiad siit.
Lai, sotsioloogiline lähenemine
Nagu varasemalt öeldud, puudub korruptsioonil üheselt aktsepteeritud, täpne juriidiline määratlus.
Üldistavalt:
korruptsioon on ühiskondlik nähtus
erinevad riigid defineerivad korruptsioonisüütegusid erinevalt
korruptiivsete tegude määratlemisel puudub ühtne süsteem
juhtumeid klassifitseeritakse erinevalt
Eesti Vabariigis defineerib korruptsioonisüütegusid Korruptsioonivastane seadus ja Karistusseadustik.
Korruptsiooniveebis leiab ülevaate enamlevinud korruptsioonivormidest.
Karistusõiguslik lähenemine
Süüteod võivad olla väärteod või kuriteod sõltuvalt nende ühiskonnaohtlikkusest ja vastava karistuse raskusest.
Karistusseadustik sätestab kuritegude koosseisud ja nende eest määratavad karistused.
Valik süütegusid, mis on käsitletavad korruptsioonina.
Altkäemaksu võtmine, vahendamine, andmine (KarS §§ 294, 296, 298)
Ametialane võltsimine (Kars § 299)
karistatakse rahalise karistuse või kuni kolmeaastase vangistusega
Kelmus (KarS §209 lg2 p2)
Mõjuvõimuga kauplemine (KarS § 298 lg1)
Usalduse kuritarvitamine (KarS § 217 lg2)
Omastamine (KarS § 201 lg 2 p3)
Altkäemaksu võtmine ja andmine erasektoris (KarS § 402 lg3, 4)
Pane tähele! Samade rikkumiste eest saab karistada ka juriidilist isikut.
Lisaks! § 491. Ettevõtluskeeld
(1) Kelmuse, usalduse kuritarvitamise, altkäemaksu andmise või vahendamise, mõjuvõimuga kauplemise, avaliku usalduse vastase kuriteo või majandusalase kuriteo eest võib kohus lisakaristusena kohaldada ettevõtluskeeldu ühest kuni viie aastani.
Korruptsioonivastase seaduse lähenemine
Korruptsioonivastane seadus keelab:
korruptiivse tulu saamise
ametiseisundi korruptiivse kasutamise
avaliku vahendi korruptiivse kasutamise
mõju korruptiivse kasutamise
siseteabe korruptiivse kasutamise
Järgnevad teemad korruptsiooni käsitlemisel lähtuvad sellest jaotusest. Lisaselgitusi Korruptsioonivastase seaduse koht loe siit.
Korruptiivne tulu KVS § 4
on ametiisikule endale või kolmandale isikule ametiisiku ametikohustuse tõttu pakutud või ametiisiku poolt nõutud varaline või muu soodustus, samuti ametiisiku kohustusi rikkudes saadud soodustus.
Korruptiivse tulu tähenduses räägitakse tavapäraselt olukorrast, kus ametiisikule pakutakse teenuse või otsuse eest raha. Raha on vaid üks tulu vorme.
Korruptiivse tuluna võib käsitleda ka kingitusi, kinkekaarte, isikulisi soodustusi teenuste või kaupade ostmisel, turismireise, pileteid üritustele jms.
2015. aastal registreeri 231 korruptsioonikuritegu, mil­lest 165 olid seotud altkäemaksu võtmise, and­mise ja vahendamisega.
Ametiisik peab viivitamata teatama ametikohustusega seostatava soodustuse vastuvõtmisest oma asutusele või tema ametisse nimetamise õigusega isikule või organile.
Ametiisik peab korruptiivse tuluna määratletava soodustuse vastuvõtmisest keelduma või, kui see ei ole võimalik, soodustuse viivituseta oma asutusele või tema ametisse nimetamise õigusega isikule või organile üle andma.
Kui soodustuse üleandmine ei ole võimalik, peab ametiisik selle asemel tasuma soodustuse turuväärtuse. Üleantud soodustus või selle väärtus rahas antakse riigi omandisse või saadetakse tagasi, kui seadus nii sätestab.
Sageli tekib ettevõtetes olukord, kus on vaja ettevõtte sisseseadeid uuendada.
Juhtumis edasi liikumiseks kliki vastust all vasakul.
Kõige kindlamaks viisiks kingituste probleemi lahendamisel on kehtestada ettevõtte kingitustepoliitika, kus sõnastatakse kingituste võtmise ja andmise printsiibid ning hinna ülempiir.
Lihtsad reeglid aitavad otsuseid teha. Kas kingitus on
Ämbritäis koort
Firma pastapliiats
Koolituse jaotusmaterjal
Disainkäekell
Boonusreis pikaaegsele koostööpartnerile
Välisdelegatsiooni meened
Partneri teenuste erisoodushinnaga kasutamine
Korruptiivseks ei loeta kingitusi, mis ei ole seotud ametikohustustega ja mida võib pidada tavapäraseks viisakusavalduseks. Märgi ära, milliseid kingitusi võib sellisteks lugeda.
Ametiseisundi korruptiivne kasutamine KVS § 5
on ametiisiku poolt ametikohustust rikkudes enda või kolmanda isiku huvides ametiisiku pädevuses oleva otsuse või toimingu tegemine, selles osalemine või selle sisuline suunamine, kui see toob kaasa avaliku huvi seisukohast ebavõrdse või põhjendamatu eelise ametiisikule või kolmandale isikule.
Avaliku ettevõtte nõukogu liikme valikud
Head algatust tuleb toetada! Nõukogu liige hääletab taotluse rahuldamise poolt, kuna ei saa ise mingit kasu, vaid raha läheb kohaliku elu edendamiseks.
Nõukogu liige selgitab koosolekul MTÜ tegevuse ja rahataotluse tagamaid, kuid ise hääletamisest osa ei võta.
Nõukogu liige näeb antud olukorras huvide konflikti ja otsustamisel osalemises toimingupiirangu rikkumise ohtu ning väljub koosolekuruumist MTÜ rahataotluse arutamise ja otsustamise ajaks.
Nõukogu liige on aktiivne tervisespordi propageerija ja kuulub MTÜ Terviserajad juhatusse. MTÜ eesmärgiks on terviseradade valgustamine, et oleks võimalik sportida ka pimedal ajal. MTÜ pöördub KOV ettevõtte poole toetuse saamiseks, et viia ellu kohaliku terviseraja valgustamise projekt.
Nõukogu koosolekul on arutlusel ka MTÜ taotlus. Mida peaks nõukogu liige tegema?
Avaliku vahendi korruptiivne kasutamine KVS § 5
Ettevõtte vara kasutamine
Juhatuse liikmel on õigus kasutada ametiautot erasõitudeks. Seekord otsustatakse suvilasse sõita abikaasa autoga, kütust ostetakse ettevõtte krediitkaardiga. Kas nii võib?
Jah, sest vahet ei ole, millisesse autosse kütust tangitakse, kui juhatuse liige seda autot kasutab.
Ei, sest avalikud vahendid, antud juhul ettevõtte krediitkaart, on antud juhatuse liikme kasutada tööülesannete täitmiseks.
Mõju korruptiivne kasutamine KVS § 5
Siseteabe korruptiivne kasutamine KVS § 5
Mida peaks omavalitsuse äriühingu nõukogu liige tegema?
Eetilise organisatsiooni komponendid
Eetilise organisatsiooni kujundamine eeldab terviklikku lähenemist, kus poliitikate kujundamine on toetatud kontrollisüsteemide loomisega.
OECD pakutud eetikaraamistik võtab kokku instrumendid, protsessid ja struktuurid, mis soodustavad avalikes organisatsioonides ausat käitumist ja ennetavad korruptsiooni.
2013 aastal viidi läbi uuring riigi ametiasutuste eetika juhtimise süsteemidest. Uuringu raportist leiab kasulikke soovitusi ka avalike ettevõtete jaoks.
TI soovitusi riigi äriühingute tegevuse läbipaistvuse suurendamiseks leiad siit.
Juhi roll eetilise organisatsiooni kujundamisel
Kõige olulisem korruptsiooni ennetamise ja eetilise organisatsiooni saavutamise vahend on juhtide eeskuju. Nii Eesti kui rahvusvahelised uuringud näitavad, et töötajad järgivad juhte.
2013. viidi läbi eetikauuring avalikus teenistuses, kus muuhulgas küsiti, kuidas tõsta eetilist kultuuri. Vastused (koos võrdlusega varasemate aastatega) leiad järgmisest tabelist.
Mida teha ettevõttes korruptsiooni vältimiseks
Milliseks peaks kujunema üksiku avaliku ettevõtte korruptsiooniennetussüsteem, sõltub suurel määral selle organisatsiooni eripärast: tegevuse eesmärkidest, osganisatsiooni suurusest, korruptsiooniriskide tööpidest ja paljust muust.
Kui Eesti Energias on üle 6000 töötaja, siis AS Teede Tehnokeskuses alla 60 töötaja.
Iga organisatsioon peaks läbi mõtlema korruptsiooniriskide maandamise võimalused. Mõned soovitused leiad allpool.
MTÜ Korruptsioonivaba Eesti on välja andnud korruptsiooni ennetamise käsiraamatu erasektorile, kust leiad põhjalikud soovitused korruptsioonivastase programmi loomiseks ja rakendamiseks.
Maailmapanga soovitused (inglise keeles)
Seadus ütleb KVS § 6
Korruptsioonikahtluse korral võib pöörduda politseisse
vihjemeilile [email protected]
automaatvastajale 612 3657
Vajadusel tagatakse teataja anonüümsus.
Oled edukalt omandanud baasteadmised korruptsioonist, mis loodetavasti aitab igapäevases töös vältida huvide konflikte ja korruptiivseid olukordi.
Korruptsiooni teemadel on väga palju kirjutatud ja räägitud. Kui tunned, et tahad veelgi rohkem korruptsioonist ja selle ennetusvõimalustest teada saada, otsi lisa veebist. Siin on mõned viited:
Korruptsiooniveeb
Politsei korruptsiooniveeb
Ära jää oma küsimustega üksi. Otsi abi. Pea nõu ettevõtte juhiga, juristidega või sisekontrolöriga. Kui vaja, küsi arvamust väljastpoolt organisatsiooni.
Programmi loojad
Korruptsiooni ennetamise programm avalike ettevõtete juht- ja kontrollorganite liikmetele loodi justiitsministeeriumi tellimusel „Korruptsioonivastase strateegia aastateks 2013–2020“ rakendusplaani ühe osana.
Programmi loomise eest vastutas Professus OÜ.

References: § 146
 § 4

§ 187
 §3
 § 7
 § 31

Riigikohus 
 §2

Riigikohus 
 § 12
 § 299
 §209
 § 298
 § 217
 § 201
 § 402
 § 491
 kohus 
 § 4
 § 5
 § 5
 § 5
 § 5
 § 6